CELEX: 62008TN0569
Language: bg
Date: 2008-12-22 00:00:00
Title: Дело T-569/08: Жалба, подадена на 22 декември 2008 г.  — Visonic/СХВП — Sedea Electronique (VISIONIC)

7.3.2009   
            
            
               BG
            
            
               Официален вестник на Европейския съюз
            
            
               C 55/40
            
         Жалба, подадена на 22 декември 2008 г. — Visonic/СХВП — Sedea Electronique (VISIONIC)
   (Дело T-569/08)
   (2009/C 55/72)
   Език на жалбата: английски
   Страни
   
      Жалбоподател: Visonic Ltd (Тел Авив, Израел) (представители: A. Beschorner и C. Thomas, lawyers)
   
      Ответник: Служба за хармонизация във вътрешния пазар (марки и дизайни)
   
      Друга страна в производството пред апелативния състав: Sedea Electronique SA (Seclin, Франция)
   Искания на жалбоподателя
   
               —
            
            
               да се отмени решението на втори апелативен състав на Службата за хармонизация във вътрешния пазар (марки и дизайни) от 14 октомври 2008 г. по съединени преписки R 946/2007-2 и R 1151/2007-2,
            
         
               —
            
            
               да се обяви за недействителна за всички обхванати стоки марката на Общността „VISIONIC“, регистрирана под номер № 1 562 982,
            
         
               —
            
            
               да се осъди СХВП да заплати съдебните разноски, направени в производството пред Първоинстанционния съд, а другата страна в производството пред апелативния състав — да заплати разноските във връзка с административното производство пред апелативния състав,
            
         
               —
            
            
               да се определи дата за провеждане на съдебно заседание по настоящото дело.
            
         Правни основания и основни доводи
   
      Регистрирана марка на Общността, предмет на искането за обявяване на недействителност: словната марка „VISIONIC“ за стоки от клас 9
   
      Притежател на марката на Общността: другата страна в производството пред апелативния състав
   
      Страна, която иска обявяване на недействителността на марката на Общността: жалбоподателят
   
      Решение на отдела по заличаването: частично уважава искането за обявяване на недействителност
   
      Решение на апелативния състав: уважава жалбата по преписка R 946/2007-2; отменя обжалваното решение, с което се отхвърля искането за обявяване на недействителност; отхвърля жалбата по преписка R 1151/2007-2
   
      Изложени правни основания: Нарушение на член 52, параграф 3 и на член 8, параграф 1, буква б) от Регламент № 40/94 на Съвета, както и на общите принципи на правото относно марките, доколкото апелативният състав погрешно е приел, че жалбоподателят се е съгласил с регистрацията на марката на Общността, предмет на искането за обявяване на недействителност, и вследствие на това не е проверил дали е налице вероятност от объркване между разглежданите марки.